Ali Abenrudianus
Ali Abenrudianus (vulgo Abū al-Ḥasan ʿAlī ibn Riḍwān, litteris Arabicis أبو الحسن علي بن رضوان, Latinitate mediaevali et renascente Haly Rodoam; Gizae natus anno fere 998; anno fortasse 1061 mortuus) fuit medicus et astronomus Arabicus.

Abenrudianus, Aegypti incola, filius pistoris, medicinae sine doctoribus e libris studuit. Caliphae cuidam (al-Mustanṣir ut videtur) medicus principalis operam dedit. Libros multos de re medica, contra scriptores anteriores, contra Elbochasim Bagdatensem scripsit. Ex autobiographia eius, hodie deperdita,  in opere  vitam perutilem composuit.

Opera selecta 
 Dafʿ maḍārr al abdān bi-arḍ Miṣr ("De morbis in Aegypto arcendis")
 al-Nāfiʿ fī taʿlīm ṣināʿat al-ṭibb (de medicina e libris discenda)
 Šarḥ al-maqālāt al-arbaʿ li-Baṭlūmiyūs (commentarium in Quadripartitum Ptolemaei)
 Šarḥ al-ṣināʿa al-šaġīra li-Ǧālīnūs (commentarium in Artem parvam Galeni)
 al-Uṣūl fī-l ṭibb ("Compendium medicinae")

Notae

Bibliographia 
 Editiones operum
 1483 : Articella Hippocratis [Isagoge Johannitii ... Liber Galieni qui dicitur Tegni sive Ars parva ...] Venetiis Textus apud Internet Archive
 1484 : Liber Ptholomei quattuor tractatuum, cum Centiloquio eiusdem Ptholomei, et Commento Haly. In Venetiis: per Erbardum Ratdolt de Augusta Textus apud Internet Archive
 1937 : J. Schacht, Max Meyerhof, edd. et interprr., The medico-philosophical controversy between Ibn Butlan of Baghdad and Ibn Ridwan of Cairo. Cairi
 1984 : Adil S. Gamal, ed.; Michael W. Dods, interpr., Medieval Arabic Medicine: ibn Riḍwān's treatise "On the prevention of bodily ills in Egypt". Berkeleiae: University of California Press 

 Eruditio
 Carl Brockelmann, Geschichte der arabischen Literatur vol. 1 (Vimariae, 1898) p. 484
 J. Schacht, "Ibn Ridwan" in Encyclopaedia of Islam 2a ed. vol. 3 (Lugduni Batavorum, 1971) pp. 906-907 (fons principalis huius commentationis)
 Silvestre de Sacy, interpr., Relation de l'Egypte par Abd-Allatif (Lutetiae, 1810)

Nexus externi 

 Commentum super Tegni Galeni: liber manu scriptus apud bibliothecam universitatis Yalensis

Nati 998
Mortui 1061
Astronomi
Auctores Arabici
Autobiographi
Medici Aegypti
Scriptores Aegypti